Fortuna Hjørrings opstart på forårssæsonen i 3F-Ligaen blev en beskidt affære, men det lykkedes nordjyderne at vinde kampen mod ASA Århus 1-0. Fodboldbanen besværliggjorde spillet og Fortunas cheftræner, Brian Sørensen, havde allerede inden kampen udtrykt bekymring for banens tilstand, og hvordan en dårlig bane kunne føre til skader. Vi havde to mål, da vi tog derned, det var 3 point og skadesfri. Dét lykkedes - Vi havde to mål, da vi tog derned, det var 3 point og skadesfri. Dét lykkedes, fortæller Brian Sørensen, der er cheftræner for Fortuna Hjørring. Sidste gang disse hold stødte sammen blev det til en 8-0 sejr til kvinderne fra Hjørring. En så storslået sejr blev det ikke til denne gang. Den dårlige bane gjorde det svært for spillerne at styre bolden og dermed også at sende bolden i nettet. - Det var total håbløse forhold. Den bane var under al kritik, siger Brian. Fortuna Hjørring skal næste lørdag møde Vejle. Kampen skal spilles hjemme på stadionet i Hjørring.

Opsummering:
Fortuna Hjørring mødte lørdag ASA Århus på udebane. På trods af elendige forhold hev nordjyderne en 1-0 sejr hjem.